Document ID: 31989R0646

Komisijas Regula (EEK) Nr. 646/89
(1989. gada 14. marts),
ar ko aizstāj kodus, kas noteikti, pamatojoties uz kopējā muitas tarifa nomenklatūru, kura stājās spēkā 1987. gada 31. decembrī, ar tiem kodiem, kas noteikti, pamatojoties uz kopējo nomenklatūru, dažās regulās attiecībā uz preču klasifikāciju
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1987. gada 23. jūlija Regulu (EEK) Nr. 2658/89 par tarifu un statistikas nomenklatūru un kopējo muitas tarifu [1], kurā jaunākie grozījumi izdarīti ar Regulu (EEK) Nr. 20/87 [2], un jo īpaši tās 15. pantu,
tā kā ar Padomes 1968. gada 28. jūnija Regulu (EEK) Nr. 950/68 par kopējo muitas tarifu [3], kurā jaunākie grozījumi izdarīti ar Regulu (EEK) Nr. 3529/87 [4], izveidoja kopējā muitas tarifa nomenklatūru, pamatojoties uz 1950. gada 15. decembra Konvenciju par nomenklatūru preču klasifikācijai muitas tarifos;
tā kā, pamatojoties uz Padomes 1969. gada 16. janvāra Regulu (EEK) Nr. 97/69 par pasākumiem, kas ir jāveic kopējā muitas tarifa nomenklatūras vienādai piemērošanai [5], kurā jaunākie grozījumi izdarīti ar Padomes Regulu (EEK) Nr. 2055/84 [6], Komisija pieņēmusi daudzas regulas attiecībā uz preču klasifikāciju kopējā muitas tarifa nomenklatūrā;
tā kā ar Regulu (EEK) Nr. 2658/87 izveidoja preču nomenklatūru, ko sauc par "kombinēto nomenklatūru", lai apmierinātu arī kopējā muitas tarifa un Kopienas ārējās tirdzniecības statistikas prasības, un kuras pamatā ir Preču aprakstīšanas un kodēšanas harmonizētās sistēmas starptautiskā konvencija, kura aizstāj iepriekšminēto 1950. gada 15. decembra konvenciju;
tā kā Regulas (EEK) Nr. 2658/87 15. panta 1. punktā noteikts, ka ar preču kodiem un aprakstiem, kuri izveidoti, pamatojoties uz kombinēto nomenklatūru, ir jāaizstāj tie kodi un apraksti, kuri izveidoti, pamatojoties uz kopējā muitas tarifa nomenklatūru, kas ir spēkā no 1987. gada 31. decembra;
tā kā skaidrības un vienkāršošanas nolūkā būtu attiecīgi jāgroza tās iepriekšminētās regulas, kurām joprojām ir praktiska nozīme un kurās to pārņemšana neizraisīs nekādas izmaiņām saturā,
IR PIEŅĒMUSI ŠO REGULU.
1. pants
Pielikuma 1. slejā uzskaitītajās regulās, kuras attiecas uz 2. slejā aprakstītajām precēm, kopējā muitas tarifa nomenklatūras 3. slejas kodus aizstāj ar kombinētās nomenklatūras kodiem, kuri uzskaitīti 4. slejā.
2. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1989. gada 14. martā

Labels: 12
0
3
1